cyanic-selkie/wikianc huggingface dataset:
Avqustin Kazotiç
1303-cü ildə 19 il işlədiyi Zaqreb kafedrasına təyin edildi. Yepiskop vəzifəsində keşişlər arasında nizam-intizamı bərpa etmək üçün səyli tədbirlər gördü. Onunla əlaqəli bir sıra rəvayətlər var ki, onlarda yepiskopun möcüzəvi sağaltma vergisi haqqında bəhs edilir.
1322-ci ildə Avinyonda Papa XXII İoannı ziyarət etdi, ancaq Papa ilə Macarıstan kralı Karl Robert arasındakı mübahisə səbəbiylə Zaqrebə qayıda bilmədi. Ömrünün son ilində, İtaliyanın Luçera şəhərinin yepiskopu idi. 1702-ci lldə beatifikasiya (müqəddəsləşdirildi) olundu. Cəsədi Luçera Zaqreb kafedralında saxlanılır, cəsədin bir hissəsi Zaqreb katedralindədir.
Çıxma
right|thumb|180px|"5 − 2 = 3" verbally,(şifahi, "iki beşdə çıxarılsa bərabərdir üç ilə") right|thumb|180px|Problem nümunəsi
Çıxma — 4 sadə hesab əməlindən biri. Cəmin tərsidir. Çıxmanın komponentləri azalan, çıxılan və fərqdir Azalan çıxmanın ilk kompanentidir. Çıxılan çıxmanın ikinci komanentidir. Fərq, çıxmanın üçüncü komponentidir. Ədəddən ədədi çıxdıqda alınan ədəd fərq adlanır. Çıxmanın formulu:
Sosial mühəndislik (təhlükəsizlik)
Sosial mühəndislik məlumatların ələ keçirilməsində istifadə olunan insanların psixoloji manipulyasiyasıdır. Bu, siyasi elmdəki sosial mühəndislikdən fərqlidir.
Prinsiplər
Sosial mühəndislik əsasən Robert Cialdini tərəfindən yaradılan altı prinsipə əsaslanır: qarşılılıq, daimilik, konsensus, avtoritet, simpatiya, çatışmazlıq.
Natella Barkaya
Natella Barkaya — Xəzər Universiteti - Multimedia Mərkəzinin Direktoru
Vorren Vortinqton III
Uorren Kennet Vortinqton III, ilk öncə Mələk və daha sonra isə Arxanqel  kimi tanınan Marvel Comics tərəfindən yaradılmış və əsasən İks-adamlarla bağlı olan xəyali super qəhrəman. Yazıçı Sten Li və rəssam Ceyk Kyörbi tərəfindən yaradılan personaj ilk dəfə 1963-cü ildə nəşr olunmuş "İks-adamlar" komiksinin 1-ci buraxılışında peyda olmuşdur.
Mələk qeyri-insani güclərlə dünyaya gələn xəyali mutantlardan biridir. O, kürəyindən uzanan lələkli qanadlar vasitəsilə uçmağı bacarır. O, nüfuzlu Vortinqton ailəsinin varisidir və bu seçkin nüfuzuna görə Uorren İks-adamlarla çalışdığı erkən əllərdə əsasən şəxsi problemləri barədə düşünən bir qəhrəman olaraq göstərilmişdir. Bu xarakter Arxanqelə dönüşdükdən sonra introspektiv və qaraqabaq bir ilə əvəz olunmuşdur. Mələyin qanadları lələkli olsa da, onun Arxanqelə dönüşümü ona bir neçə fərqli güclərlə yanaşı eyni zamanda lələklər əvəzinə metal qanadlar da qazandırmışdır.
İlk İks-adamlardan olan Arxanqel İks-adamlarla bağlı olan bir neçə komiks, cizgi serialları və video oyunlarda yer almışdır. 2006-cı ildə buraxılan İks-adamlar: Son müqavimət filmində Mələyi aktyor Ben Foster və İks-adamlar: Apokalipsis filmində isə Ben Hardi canlandırmışdır.
Nəşr olunma tarixi
1975-ci ildə yenilənmiş variantı ilə Mələk Len Ueyn və Deyv Kokramın "Böyük ölçülü İks-adamlar" komiksində yer almışdır. Daha sonra Mələk İks-adamların digər üzvlərindən biri olan Buz adam ilə birlikdə 1975-ci ildən 1978-ci ilə kimi buraxılan Çempionlar komiksində yer almağa başlamışdır.
Mələk 134-cü sayısında "İks-adamlar" komiksinə geri dönmüş və 148-ci sayıda yenidən komandanı tərk etmişdir. Daha sonra o, Vəhşi və Buz adam ilə birlikdə Müdafiəçilər komandasına qoşulmuşdur. 1983-cü ildə 1986-cı ilə kimi davam edən komiksdə Mələk Müdafiəçilər komandasının lideri olmuşdur. Komiksin təxirə salınmasına səbəb isə Mələk, Vəhşi və Buz adamın fevral ayında debüt edən İks-Faktor komiksində yer almaları olmuşdur. Mələk 70-ci hissəyədək həmin komiksdə qalmışdır. İks-Faktorun 16-cı sayından 24-cü sayınadək Mələyin qanadlarını itirərək, təyyarə qəzasında həlak olduğu düşünülmüşdür. Böyük dəyişikliyə uğrayan personaj yeni kostyumu, mavi rəngdə dərisi və metal qanadları ilə komiksə geri dönmüşdür. Personaja Arxanqel adını verən yazarlar Mələyi daha çox zəngin, yaraşıqlı və qadınların sevimlisi olduğunu və superqəhrəman olaraq digər personajlardan nisbətən geridə qaldığı üçün bir qədər dəyişiklik edildiyini bildirmişdirlər.
Co Keysi və Çak Ostinin komiksləri yazdığı dönəmlərdə (2001-ci ildən 2004-cü ilədək) Mələk İks-adamlar komandasının lideri olmuşdur. Kris Klermont Ostini əvəz etdikdən sonra Mələk bir neçə ay komikslərdə yer almamış və daha sonra Klermontun yazdığı "Ekskalibur" komiksində o yenidən görünməyə başlamışdır. Mələk eyni zamanda "İnanılmaz Halk" komikslərinin bir neçə hissəsində yer almış və 2008-ci ildə İks-Güc, 2011-ci ildə isə yenidən İks-adamlar komikslərinə geri dönmüşdür.
Arxanqelə dönüşdükdən sonra qaranlıq kimliyə sahib olan xarakter kiçik dərəcəli personaj olaraq "Şimal porsuğu və İks-adamlar" və "Yeni İks-adamlar"komikslərində yer almışdır.
Mələk
thumb|left|Mələk 1994-cü ildə nəşr olunmuş "Marvels" komiksində Uorren Vortinqton III Nyu-Yorkda nüfuzlu Vortinqton ailəsində anadan olmuşdur. Yeniyetmə dövründə Fillips Ekseter Akademiyasında təhsil alan Uorrenin kürək sümüklərindən qanadları çıxmağa başlamışdır. İlk öncə dəli olduğunu düşünməyə başlayan Uorren daha sonra qanadlarını istifadə edərək uçabilmə qabiliyyəti olduğunu kəşf edir. O, təhsil aldığı akademiyanın yataqxanasında yanğın çıxdığı zaman akademiyanın drama şöbəsində mələk üçün uyğun ola biləcək paltarları geyinir və maskalanaraq, yataqxanadakı yoldaşlarını yanğından xilas edir. Mutant olduğunu öyrəndikdən sonra Uorren özünə superqəhrəman kostyumu hazırlayır və özünə Qisasçı Mələk ləqəbi götürərək, bir müddət tək başına macəralara atılır. O, daha sonra professor Çarlz Xavier tərəfindən İks-adamlar komandasına üzv seçilir.
Uorrenin zəngin pleyboy statusu və tapşırıqlarda ona nə etməli olduğunu söylənilməsinə açıqca etiraz etməsi dəfələrlə İks-adamlarla arasında gərginlik yaratmışdır. Uorren komandada yer alan Cin Qreyə aşiq olur, lakin onun Skott Sammersi sevdiyini qəbul etdikdən sonra, Cindən uzaq durmağa çalışır. Cinə qarşı qarşılıqsız sevgi yaşayan Mələk bir müddət sonra Kendi Sauzern adlı mutantla sevgili olur.
Mələk Cəllad adasında Sauronu təqib edərkən pteranodonların hücumuna məruz qalır. Ölümcül vəziyyətdə olan Mələyi Maqneto xilas edir və daha sonra onu mavi və bəyaz rənglərdə olan kostyumla təmin edir. Kostyum sayəsində Maqneto Mələyin beynini idarə edə bilir. Maqneto daha sonra bu fürsətdən İks-adamlarla döyüş zamanı istifadə edir.
Mələk rəsmi olaraq mutant olduğunu elan etdikdən sonra əmisi Bört Vortinqtonun Vortinqton mirasına sahib çıxmaq üçün onun atasını qətlə yetirdiyini və anasını isə zəhərlədiyini öyrənir.
Daha sonra o, Morloklar dəstəsinin başçısı Kallisto tərəfindən qaçırılır. Mələyin sevgilisi olmasını istəyən Kallisto onun qaçmağının qarşısını almaq üçün qanadlarını kəsməyə cəhd göstərir, lakin Fırtına, Gecə ilanı, Koloss və Kitti Prayd tam zamanında yetişərək, Mələyi xilas edirlər. Fırtına Kallisto ilə döyüşərək onu məğlub edir və nəticədə Morloklar dəstəsinin yeni başçısı olmaq haqqı qazanır.
Bir müddət sonra Mələk Vəhşi, Buz adam və sevgilisi Kendi Sauzern ilə birlikdə Müdafiəçilər komandasına qoşulur. Mələyin Koloradodakı evini baza olaraq istifadə edən komandanın bir neçə üzvü Ay əjdahasını iblisin sahibliyindən qurtararkən həlak olurlar. Müdafiəçilər komandasının parçalanmasının ardınca superqəhrəmanlıqdan imtina etməyi düşünən Mələk Cina Qreyin yaşadığını öyrəndikdən sonra fikrini dəyişir. Hakimiyyətin anti-mutant tədbirlərinə qarşı olaraq İks-adamların Maqneto ilə birləşdiyini öyrənən Cin Qrey etiraz olaraq komandanı tərk edir. Uorren Cini də dəvət etdiyi İks-Faktor komandasını yaradır. O, daha sonra komandaya məktəb yoldaşı Kameron Hocu üzv qəbul edir, lakin Kameron əslində mutantlara və xüsusi ilə də Uorrenə nifrət edir. Madelin Prayor ilə evlənən Təpəgöz Cin Qreyin dönüşünə soyuq reaksiya verir və Mələk fürsətdən istifadə edərək, Cinaya mənəvi dəstək olaraq, ona öz sevgisini bildirir. Bununla da Kendi Sauzern Mələk ilə olan münasibətini bitirir.
Arxanqel
left|thumbnail|Arxanqel İks-Faktor komiksinin 24-cü sayının üz qabığında İks-Faktor komandasının yaradılışı Uorrenin həyatını alt-üst edir. Kameron Hoc onun güvənini sarsıldaraq, anti-mutant düşüncələri bir azda qızışdırmaq məqsədilə komandanı "mutant ovçuları" kimi təqdim etməyə başlayır. Mutant qardaşlığı komandası ilə yaranan münaqişənin ardınca "mutant ovçuları" ilə keçmiş İks-adamlar arasındakı bağlantını araşdıran Mistik Uorrenin İks-Faktor komandasının maddi dəstəkçisi olduğunu üzə çıxarır. Bunun ardınca baş verən mutant soyqırımında Mələyin qanadları marador Qarpun tərəfindən şil-küt edilir. Qanadlarda qanqren yaranması ilə Kameron Hoc Mələyin qərarına əhəmiyyət vermədən onun qanadlarını kəsib qoparır. Ruh düşgünlüyünə qapılmış Uorren şəxsi təyyarəsi ilə xəstəxanadan qaçır. Təyyarə qəfil havada partlayır və digər İks-Faktor üzvləri əlacsız bir şəkildə yerə tökülən təyyarə qalıqlarına baxırlar. Daha sonra təyyarə qəzasının Kameron Hoc tərəfindən hazırlandığı üzə çıxır.
Partlayışdan saniyələr öncə Mələk qədim mutant Apokalipsis tərəfindən təyyarədən uzaqlaşdırılır. Apokalipsis süvarilərindən biri olmağa razılıq verəcəyi halda Mələyin qanadlarını bərpa edəcəyinə söz verir. Apokalipsis Mələyin genetikasında mühüm dəyişikliklər edir. Nəticədə Mələk mavi rəngdə dəriyə və kəsici metal qanadlara sahib olur. Qanadlar eyni zamanda düşmənə metallar ata bilir. Apokalipsis Uorrenə Əzrail adı verir. Apokalipsisin digər süvarilirəni döyüşdə məğlub etdikdən sonra Uorren süvarilərin başçısı seçilir. Apokalipsis özünün qaranlıq planlarını həyata keçirmək üçün Uorrenə narkotik maddələr verir. Əzrail İks-Faktor ilə ikinci qarşılaşmasında onlara əslində kim olduğunu açıqlayır. Keçmiş komanda yoldaşları ilə döyüşən Uorren döyüşdə dostlarının zəifliyindən istifadə edərək onlara əzab verir və bundan zövq almağa başlayır. Manhettenə hücum zamanı dostunu itirmək şokunun Uorreni geri qaytaracağına ümid edərək, Buz adam Əzraili öldüyünə inandırır. Nəticədə Apokalipsisin təsirindən xilas olan Uorren psixoloji olaraq çox dəyişdiyini bildirir və İks-Faktora geri dönməkdən imtina edir.
O, Kendi Sauzerni axtarır, lakin tapa bilmir. Uorren Kendinin Kameron Hocun təsiri altında olduğunu və Kameronun "Doğru" adlandırdığı anti-mutant ordusunun qurulmasında ona yardım etdiyini öyrənir. Üçlünün üzləşməsində Kameron Uorrenin gözləri önündə Kendini qətlə yetirir və Uorren isə Kameronun başını üzür. Bundan sonra Uorren Arxanqel ləqəbi ilə İks-Faktor komandasına geri dönür.
Daha sonra Uorren Nyu-York polisi və tək ana olan Şarlotta Cons ilə qarşılaşır və onlar sevgi münasibəti yaşayırlar. Şarlottanın köməyi ilə İks-Faktor Uorreni vampirlər kultu olan Qarğalardan xilas edirlər. Kölgə kralının Muir adasında ölümünün ardınca İks-Faktor üzvləri İks-adamlar komandasına geri dönürlər.
Mələyin dönüşü
İks-adamlar komandasına geri döndükdən sonra Arxanqelin qaranlıq xarakteri dəyişməyə başlayır. Cin Qrey qanadlarının ondan asılı olmadan hərəkət etdiyinə inanan Uorrenə bunun doğru olmadığını və əslində qanadların hər zaman Uorrenin şüursuz şəkildə zorakılığa qarşı olan meylindən daşınmağa çalışdıqlarını bildirir. Bunun ardınca qəza ilə Mutant Azadlıq Cəbhəsinin üzvü Kamikazenin başını kəsdikdən sonra Uorren yeni qanadlarını qazandıqdan sonra keçdiyi qaranlıqdan çıxmağı qərara alır. İks-adamlardan Psaylok ilə görüşməyə başladıqdan sonra onun Şarlotta Cons ilə münasibətləri bitir. Qaranlıq günlərini geridə qoymaq üçün Uorren Əzrail kostyumunu Maqnetonun ona bağışladığı mavi və bəyaz kostyumla əvəz edir.
İks-adamların əsir götürdüyü Qılıncdiş Psayloku təsirsiz hala gətirib, iqamətgahdan qaçmağa cəhd göstərərkən Uorren və digər komanda üzvləri Qılıncdişi dayandırırlar, lakin baş verən döyüşdə Uorrenin metal qanadları ağır xəsarət alır. Bir müddət sonra yara böyüməyə başlayır və nəticədə qanadlar tamamilə parçalanır. Daha sonra Uorren lələkli qanadlarının metal qanadları parçalayaraq böyüdüyünün fərqinə varır. Uorren ilkin Mələk güclərini geri qazansa da, mavi rəngli dərisi yerində qalır.
Daha sonra Mələyin qanadları növbəti dəfə mutasiyadan keçir və o, regenerasiya gücü qazanır. Uorrenin yeni gücü ilə yalnız özünü deyil, həm də onun qan qrupu ilə uyğun gələn şəxsləri də sağaltmaq imkanı əldə edir. Mələk Psaylokun yeni İks-adamlara qoşulan İldırım quşu ilə görüşməyə başladığını öyrənir.
Mələk kimi
Professor İks Uorrenə qapalı ərazilərdə uça bilməsi üçün təlimlər həyata keçirmişdir. Mələk eyni zamanda peşəkar əlbəyaxa döyüşçüdür. O, Psaylok ilə sevgili olduğu müddətdə Xavierin məktəbində əlbəyaxa döyüş məşqlərində iştirak etmişdir.
İkinci mutasiyasının ardınca Mələk eyni zamanda regenerasiya gücünü qazanmışdır. Uorrenin eyni zamanda onun qan qrupu ilə uyğun gələn şəxsləri də sağaltması mümkündür, lakin bu güc hər zaman işə yaramır. Bəzən o ağır yaralanmış birinə kömək edə bilmədiyi halda, digər bir vəziyyətdə yaxın zamanda ölən birini həyata qaytara bilir. Sağalma faktorunun var olduğu qan onun bədənində axdığı zaman boyunca Mələyin yaralanması qeyri-mümkündür. İks-Gücdə yer aldığı zaman Mələyin qanadları qoparıldığında onun sağalma qabiliyyəti öz təsirini göstərməmiş və ona Eliksir yardım etmişdir. Mələyin həmin vaxtda özünü sağalda bilməməsinə səbəb isə onun Apokalipsisin Astronomik texnikasına bağlı olması idi.
Arxanqel kimi
Apokalipsinin Uorreni süvarilərindən biri etmək üçün üzərində apardığı genetik əməliyyatdan sonra Uorren metaldan olan qanadlara sahib olur. Bu qanadlar Kolossun bütün vücudunu qaplayan təbii poladdan hazırlanmışdır. Yeni qanadlar sayəsində daha da sürətlənən Uorren eyni zamanda düşmənlərinə metal lələklər ata bilir.
Arxanqel metal lələkləri öz istəyi ilə idarə bilmir və lələklər onun qəzəbləndiyi anda avtomatik olaraq müəyyən istiqamətlərdə hədəf alınır. Qanadların kənarları iti olduğundan həm də silah kimi istifadə olunur. Uorren öz keçmiş qanadlarını geri qazandıqdan sonra metal qanadlarını itirdiyinə inansa da, lakin Apokalipsisin Astronomik texnikası onun vücudunu tərk etmir. Uorrenin bədəni normala döndükdən sonra o, istədiyi zaman Mələk və ya Arxanqel görünüşünü ala bilir. Selena ilə döyüş zamanı Blink teleportasiya gücü ilə Uorrenin qanadlarını ikiyə ayırır, lakin bir neçə dəqiqə sonra əzablı bir şəkildə qanadlar yenidən böyüməyə başlayırlar.
Filmlər
Uorren Vortinqton III 2006-cı ildə buraxılan İks-adamlar: Son müqavimət filmində aktyor Ben Foster tərəfindən canlandırılır. Filmdə Uorren oğlunun mutasiyasından ilhamlanaraq, mutantlar üçün "müalicə" yaratmış zəngin sənayeçinin oğludur. Filmdə Uorrenin uşaq ikən böyüməsindən qorxduğu kiçik qanadlarını şüşə parçası ilə kəsməyə cəhd etməsi göstərilir. Uorrenin atası ona ilk müalicə görən şəxs olmasını təklif edir, lakin Uorren buna etiraz edərək, qaçır. Daha sonra onun mutant olduğu rəsmi olaraq mətbuatda yayılır. Mələk filmin sonunda İks-adamların Maqneto ilə döyüşündə iştirak edir və eyni zamanda atasını müalicə planına görə ondan qisas almaq istəyən mutantlardan xilas edir.
İks-adamlar: Gələcəyin keçmiş günləri filmində Mələyin 2011-ci ildə mutantlara qarşı yürüşdə Keşikçilər tərəfindən öldürüldüyü göstərilir.
Mələyi İks-adamlar: Apokalipsis filmində isə aktyor Ben Hardi canlandırmışdır. Bu filmdə Mələk əsasən mənfi personaj olaraq göstərilmişdir. İlkin olaraq o mutant qəfəsində döyüşçü olaraq göstərilir, lakin qəfəs döyüşü zamanı onun sol qanadı Gecə ilanından xəsarət alır. Daha sonra o Apokalipsis ilə qarşılaşır. Apokalipsis ona metal qanadlar verərək, Mələyi Arxanqelə dönüşdürür. Misirdəki qarşılaşma zamanı Arxanqel Gecə ilanı ilə təyyarədə döyüşür və nəticədə Gecə ilanı onu məğlub edir. Arxanqel partlayan təyyarədən yerən düşür və onun huşsuz bədənini yerdə görən Apokalipsis onu "gərəksiz" adlandırır.
Çarli Harrison (futbolçu)
Çarli Harrison — ingilis futbolçu; onun müntəzəm mövqeyi müdafiəçi idi. "Mançester Yunayted" komandasında çıxış edib.
Helenium
— sırasının  fəsiləsinə aid biki cinsi. Yeganə Helenium autumnale (L. 1753) növü məlumdur.
Cinsin adı Troya müharibəsinə səbəb olmuş əfsanəvi gözəl Yelenanın adından götürülmüşdür. Heleniumun 30-a yaxın növü Şimali və Mərkəzi Amerikanın enliyarpaqlı bitkilər qurşağından tropiklərə qədər bitir. Gülçülükdə 6 növündən istifadə olunur. Onlardan payız heleniumu (N.autumnale) xüsusilə məşhurdur. Bu, salaqgövdəli və çoxsaylı səbətləri yumşaq çiçəkqrupu əmələ gətirən bitkidir. Dilcik şəkilli çiçəkləri açıq-sarı, qonur, qırmızı rəngdə, boruşəkilli çiçəkləri isə sarı, ya da qonur rənglidir. Payız heleniumunun vətəni ABŞ-nin və Kanadanın şərqidir. Gülçülükdə 1729-cu ildən istifadı olunur. Helenium əsasən toxumla çoxaldılır. Toxumlardan alınan bitkilər əkindən bir il sonra çiçəkləyir. Çox vaxt helenium yazda, ya da payızda kolun bölünməsi və ya qələmlərlə də çoxaldılır. Qələm üçün hündürlüyü 10-15 sm olan birillik zoğlar yararlıdır.
Şişə (Əhər)
Şişə - İranın Şərqi Azərbaycan ostanının Əhər şəhristanı ərazisinə daxil olan kənd.
Əhalisi
2006-cı il məlumatına görə kənddə 87 nəfər yaşayır (22 ailə).
İspandilli ədəbiyyat
thumb|[[Qabriel Qarsiya Markes.]] İspandilli ədəbiyyat və ya Hispanik ədəbiyyatı İspan dünyasında ispan dilində yazılmış ədəbi əsərlərin cəmidir. Əsas elementlər İspaniyanın İspan ədəbiyyatı və Latın Amerikası ədəbiyyatıdır. İspan və Filippin ədəbiyyatında ispan dilində Amerika ədəbiyyatı, eləcə də dünyanın bəzi digər yerlərindən ədəbiyyatlar da var.
Nobelçilər
On bir ispandilli yazıçı Ədəbiyyat üzrə Nobel Mükafatını qazanıb:
Mosxlar
Bir sıra mənbələrdə moısxlar ayrıca tayfa kimi deyil, qədim yunan mənbələrində mesxetiyalılıaır adı kimi müəyyən edilir.
Qadın Müdafiə Birlikləri
YPJ və ya Qadın Müdafiə Birlikləri — YPG- nin (Xalq Müdafiə Birlikləri) qadın qolu. 2012-ci ildə YPG- nin qadın briqadası olaraq yaradılmışdır. 2014-cü ildə 18-40 yaş arası sayları 7000-dən çox könüllü döyüşçü kadrlara çatdı. YPJ-nin ideya vəhdətini təşkil edən fikirlərin əsasını təşkil edən doktrinalardan biri də jineologiyadır. İraq Şam İslam Dövlətinin yezidi soyqırımına qarşı mübarizə aparıb.
YPJ “Zeytun budağı” və “Sülh bulağı” əməliyyatlarında Suriya Demokratik Qüvvələrinin tərkibində Türkiyə Silahlı Qüvvələri və Türkiyənin dəstəklədiyi Azad Suriya Ordusu ilə toqquşmalarda iştirak edib.
Təşkilatın tarixi
Qadınlar 2011-ci ildən, sonradan adı 2012-ci ildə YPG olaraq dəyişdiriləcək qarışıq cinslərdən ibarət YXG-nin qurulduğu vaxtdan bəri Suriya Kürd Müqaviməti mübarizəsində iştirak edir. YPJ 4 aprel 2013-cü ildə möhkəm qadın təşkilatı olaraq quruldu, onun ilk batalyonu Jindires də quruldu və daha sonra fəaliyyətini Kobani və Cəzirə kantonlarında genişləndirdi. Əvvəllər YPG qarışıq birliklərinin tərkibində olan bütün qadın döyüşçülər avtomatik olaraq YPJ-nin üzvü oldular. Başlanğıcda Rojavanın üç kantonunun hər birində yalnız bir YPJ batalyonu var idi, lakin hər məhəllədə batalyonlar yaradılaraq təşkilat tez bir zamanda genişləndi.
2014-2016-cı ilin noyabr ayları arasında YPJ-nin 7000-20000 üzvü var idi. 2017-ci ilin avqust ayına olan məlumata görə, qrupun 24.000 üzvü olmuşdur. İŞİD-in məğlub edilməsindən sonra onların sayı azalmış və onun baş komandanı Novruz Əhmədin The Guardian-a verdiyi müsahibəyə görə, hazırda onun 5000-ə yaxın üzvü var.
Kosovoda katolisizm
Tarixi
thumb|2011-ci ildə keçirilən siyahıyaalmaya əsasən, Kosova ərazilərinə görə katoliklər. Hazırda Kosovo ərazisində 23 katolik prixodu mövcuddur, onları Müqəddəs Taxt tərəfindən 24 May 2000-ci ildə qurulmuş Prizren Apostol İdarəsi birləşdirib. Prizren Apostol İdarəsi birbaşa Müqəddəs Taxta tabedir. Apostol İdarəsinin mərkəzi Prizrendə, Müqəddəs Məryəmin Davamlı Yardım Katedralinin yerləşdiyi yerdədir. Prizren Apostol İdarəsinin ilk rəhbəri yepiskop Marko Sopi idi. Hal-hazırkı rəhbəri yepiskop Doda Gergidir.
Vatikanın hazırda Kosovo ilə diplomatik münasibətləri yoxdur. 10 Fevral 2010-cu ildə Müqəddəs Taxt, Sloveniyada nuntsi işləyən arxiyepiskop Yuliuş Yanuşu Kosovada apostol nümayəndəsi təyin etdi.
Hüsniyə Məhərrəmova
Hüsniyə İkram qızı Məhərrəmova — Azərbaycan teleaparıcısı, Avroviziya Mahnı Müsabiqəsinin Azərbaycan şərhçisi və nümayəndə heyətinin rəhbəri.
Həyatı və fəaliyyəti
Təhsil aldığı illərdə Hüsniyə Məhərrəmova fəaliyyət istiqamətini dəyişmiş və televiziyaya müraciət etmişdir. 2005-ci ildə İctimai Televiziya açılarkən burada müsabiqədən keçmiş və bir neçə gün sonra ilk efirinə çıxmışdır. 2014-cü ilin may ayınadək o, burada prodüser, musiqili və əyləncəli verilişlər departamentinin direktor müavini və aparıcı işləmişdir.
Hüsniyə Məhərrəmova 2007–2008-ci illərdə TRT Avaz-da çalışmış, 2010–2014-cü illərdə İctimai Televiziyanın musiqili və əyləncəli verilişlər departamentində direktor müavini olmuşdur. 2014–2016-cı illərdə "Euromedia" şirkətinin Bakı şöbəsinin icraçı direktoru olmuşdur. 2019-cu ilin iyul ayında Azərbaycan Dövlət Televizyasının beynəlxalq əlaqələr və protokol departamentinin rəhbəri vəzifəsinə təyin edilmiş, 2020-ci ilin yanvar ayınadək burada çalışmışdır. Hüsniyə Məhərrəmova 2020-ci ildən etibarən özəl sahədə direktor və media direktor vəzifələrində fəaliyyət göstərir.
Şəxsi həyatı
Hüsniyə Məhərrəmova 2008-ci ildə ailə "Coldünya" rok qrupunun üzvü Samir Cəfərov ilə ailə qurmuşdur. Biri qız, biri oğlan olmaqla əkiz övladları var.
Televiziya fəaliyyəti
Hüsniyə Məhərrəmova 2005–2020-ci ildə bir sıra verilişlərin aparıcısı və prodüseri olmuşdur:
Ələkbər Ələsgərov
Ələkbər İsgəndər oğlu Ələsgərov (3 sentyabr 1998; Bakı, Azərbaycan — 1 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Qalaçay bəxşi
Qalaçay bəxşi (Farsca: بخش قلعه‌چای) — İranın Şərqi Azərbaycan ostanındaki Əcəbşir şəhristanının iki bəxşindan biridir.
Ələkbər Ələsgərov
Həyatı
Ələkbər Ələsgərov 3 sentyabr 1998-ci ildə Bakı şəhərində Kubinkada anadan olmuşdur. 2015-ci ildə Mikayıl Müşfiq adına 18 saylı məktəbi bitirmişdir. Həmin ildə Azərbaycan dənizçilik kollecinə daxil olmuşdur. Nişanlı idi.
Hərbi xidməti
Ələkbər Ələsgərov 2015-2017-ci illərdə müddətli həqiqi hərbi xidmətdə olub. Beyləqan rayon N saylı hərbi hissədə top komandiri olaraq həqiqi hərbi xidmət çəkmişdir.
Ələkbər Ələsgərov general Polad Həşimov'un ölümündən sonra könüllü orduya yazılmışdır. Ələkbər Ələsgərov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda döyüşlərdə savaşıb. Ələkbər Ələsgərov 1 oktyabr 2020-ci ildə Füzulinin Alxanlı kəndi uğrunda döyüşlərdə qəhrəmancasına şəhid olub. Hökməli qəbiristanləğında dəfn edilib. Polkovnik-leytenant Zaur Cəfərov Ələkbərin xatirəsinə onun ad soyadını tankın üzərinə yazmışdır.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Ələkbər Ələsgərov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Ələkbər Ələsgərov ölümündən sonra "Füzulinin azad olunmasına görə" medalı ilə təltif edildi.
Şəhid Ələkbər Ələsgərova məxsus materiallar ailəsi tərəfindən Milli Azərbaycan Tarixi Muzeyinin Vətən müharibəsi fonduna təhvil verilmişdir.
İspan Amerikası
İspan Amerikası Amerikadakı İspan ərazilərinə şamil edilir.
"İspan Amerikası" termini xüsusilə 15-19-cu əsrlər arasında ərazilərin imperiya dövründə istifadə edilmişdir. İmperator hakimiyyətinin sonuna qədər İspaniya Amerika və Filippindəki xaricdəki ərazilərinin Kolumbun qərbə üzərək Asiyaya çatdığına dair təsəvvürü əsasında "Hindistan" adlandırdı. Bu ərazilər yüksək əhəmiyyətə çatdıqda isə, tac 1524-cü ildə Aztek İmperatorluğunun fəthindən sonra onun mülkləri üzərində daimi kral nəzarətini təsdiqləyən Hindistan Şurasını yaratdı. İspan köçkünlərini cəlb edən sıx yerli əhali və mineral sərvət mənbələri olan bölgələr müstəmləkə mərkəzlərinə çevrildi və belə resursları olmayanlar isə maraq dairəsində idi. Bölgələr imperiyaya daxil edildikdən və onların əhəmiyyəti qiymətləndirildikdən sonra, xaricdəki mülklər daha güclü və ya zəif tac nəzarəti altına düşdü. Tac Karib dənizindəki Kristofer Kolumbun və onun varislərinin hökmranlığından dərs aldı və onlar heç vaxt kəşfiyyatçılara və fatehlərə süpürmə səlahiyyətləri vermədilər. Katolik monarxlarının 1492-ci ildə Qranadanı fəth etməsi və yəhudiləri qovulması "Amerika müstəmləkəçiliyinin başlanğıcı anında dini dövlətçiliyin döyüşkən ifadəsi idi". Tacın dini sferadakı gücü papalığın Patronato real qrantı sayəsində onun xaricdəki mülklərində mütləq idi və "Katoliklik kral hakimiyyəti ilə ayrılmaz şəkildə bağlı idi". Kilsə-dövlət münasibətləri fəth dövründə quruldu və 1700-cü ildə, Burbon monarxları böyük islahatlar həyata keçirən və tac və qurbangah arasındakı əlaqəni dəyişdirən Habsburq dövrünün sonuna qədər sabit qaldı.
Tacın xaricdəki imperiyasının idarə edilməsi həm mülki, həm də dini sahədə tez-tez bir-birinin ardınca gələn yurisdiksiyalar əsasında kral məmurları tərəfindən həyata keçirilirdi. Tac, yerli elitaları böyük yerli əhali ilə vasitəçi kimi istifadə edərək, Hind adalarında imperiyanı idarə edə bilərdi. İmperiyanın inzibati xərcləri aşağı səviyyədə saxlanılırdı və az sayda ispan məmurları ümumiyyətlə aşağı maaş alırdılar. İspaniyanın bir limanı ilə məhdudlaşan və Hindistanda yalnız bir neçə limanla məhdudlaşan qapalı ticarət sistemini saxlamaq üçün tac siyasəti praktiki olaraq bağlanmadı, Avropa tacir evləri İspaniyanın Sevilya limanındakı ispan tacirlərini İspaniyanın yüksək keyfiyyətli tekstil və digər istehsal məhsulları ilə təmin edirdi. Hindistanın gümüşünün çox hissəsi həmin Avropa tacir evlərinə göndərilirdi. Hindistandakı vəliəhd məmurları, yerli əhalini tacirlərlə əməkdaşlıq edərək və qazanc əldə edərkən iştirak etməyə məcbur edə biləcəkləri bütöv bir ticarət sistemi yaratmağa imkan verdilər.
Hacıqara (Üçkilsə)
Hacıqara, Hacı Qara — İrəvan quberniyasının Eçmiədzin qəzasında, indi Üçkilsə (Eçmiədzin) rayonunda kənd.
Tarixi
Toponim Qara Hacılı türk etnoniminin əsasında əmələ gəlmişdir. Qara Hacılı etnonimi inversiyaya uğrayaraq Hacı Qara, Hacı Qaralı formasma çevrümişdir. Etnotoponimdir. Quruluşca sadə toponimdir.
Erm.SSR AS RH-nin 3.l.1935-ci il fərmanı ilə kəndin adı dəyişdirilib Aygeşad qoyulmuşdur.
Əhalisi
Kənddə 1828-ci ilə kimi azərbaycanlılar yaşamışdır. Ermənilər buraya Türkmənçay müqaviləsindən sonra, 1829-cu ildə İranın Xoy vilayətindən köçürülmüşdür. Burada ermənilərlə yanaşı 1831-ci ildə 27 nəfər, 1897-ci ildə 8 nəfər azərbaycanlı yaşamışdır. Azərbaycanlılar XX əsrin əvvəllərindən tarixi-etnik torpaqlarından deportasiya olunmuşdur. İndi Ermənilər yaşayır.
Valori Karri
Valorie Curry — (12 fevral 1986) Amerikalı aktrisadır. Rol aldığı proyektlər arasında Veronica Mars (2005–06), The Tick (2016–19), Alatoran. Saqa: Sübh (II hissə) (film, 2012) (2012) və Blair Witch (2016) vardır. O, Fox kanalının The Following (2013–14) və PlayStation 3 texnologiya sərgisi üçün çəkilən Kara (2012) qısa filmində baş rolu ifadə edib. Detroit: Become Human (2018) video oyununda isə Kara obrazını yenidən canlandırmışdır.
Şəxsi həyatı
Karri, The Following serialında rol alan Sem Andrvud ilə 2016-cı ilin İyul ayında evləndi. "Beynəlxalq Coming Out Günü"ndə panseksual olduğunu açıqlamışdır.
Baha Səid
Baha Səid —  Türkiyə hərbçisi. O, Türkiyə İstiqlaliyyət müharibəsi iştirakçısı olmuşdur.
Həyatı
Baha Səid müharibə zamanı İstanbuldan Anadoluya sursat və döyüşçülərin qaçaqmalçılıq yolu ilə gətirilməsini, müharibəyə qarşı plan və yazışmaların öyrənilərək Ankaraya çatdırılmasını təmin edən Karakol cəmiyyətinin qurucularından biridir. O, həm də ələvilik ilə bağlı araşdırmaları ilə tanınır.
Baha Səid Azərbaycanın sovetləşdirilməsində müəyyən rol oynamışdır.
Baha Səid 16 oktyabr 1939-cu ildə ürək tutmasından vəfat etmişdir. Mərkəzəfəndi qəbiristanlığında dəfn olunmuşdur.
Türkman (Urmiya)
Türkman - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 171 nəfər yaşayır (40 ailə).
Çarli Harrison (futbolçu, 1861)
Çarli Harrison — ingilis futbolçu; onun müntəzəm mövqeyi qapıçı idi. "Bolton Uonderers" komandasında çıxış edib.
Həyatı
Çarli Harrison 1861-ci ildə İngiltərənin Nyuton-Hit şəhərində anadan olmuşdur.
Karyerası
1888–1890-cı illərdə "Bolton Uonderers" komandasında 24 oyunda meydana çıxmışdır.
Şair, nə tez qocaldın sən...
Şair, nə tez qocaldın sən… — Azərbaycan SSR xalq şairi Səməd Vurğunun 1956-cı ildə yazıdığı şeir. Bu, şairin son əsərlərindən biridir. S.Vurğunun özünün dediyinə görə, son dövrlər yazdığı ən sevimli şeirlərindəndir.
Yaranması
Şeir Səməd Vurğunun ömrünün sonlarında yaxın 1956-cı ildə yazılmış şeirlər silsiləsinin bir hissəsidir ("Mən tələsmirəm …", "Teloqreyka", "Məni xatırla" və s. ilə birlikdə). "Şair, nə tez qocaldın sən?!" şeiri eyni adla, eyni mövzuda iki şeirdir. Lakin onların adı eyni olsa da, şair bu əsərlərdə özü-özünü təkrar etməyib. Hər iki şeirin özünə məxsus yaranma tarixi var. Güclü ov həvəskarı olan Səməd Vurğun Azərbaycanın səfalı yerlərini oba-oba, kənd-kənd gəzirdi. Onun məqsədi özü demişkən, çöllər gözəli ceyranı, cüyürü, turacı məhv etmək deyildi. Ağır yaradıcılıqdan sonra təbiətin seyrinə çıxıb təmiz hava almaq ona mənəvi qida verirdi. Ovun ən gözəl ləzzəti bürkülü şəhər havasından sonra təbiətin seyrinə çıxmaq, yorğun bədənə ruhən dinclik vermək idi. 1944-cü il noyabrın 10-da Qarayazı meşəsinə ova gedən şair Ağstafa stansiyasında qatardan düşən zaman təsadüfən uzaq qohumu Qara Nabat deyilən qadınla rastlaşır. Çoxdan şairi görməyən Nabat arvad həsrətlə onun boynunu qucaqlayıb: "Nə tez qocaldın?" — deyib kövrəlib ağlayır. Bundan bərk təsirlənən Səməd Vurğun elə orda 10 noyabr 1944-cü ildə "Şair, nə tez qocaldın sən?!" şeirini yazır.
Səməd Vurğun bu mövzuya bir də 1953-cü ildə toxunur. Belə ki, həmən ilin dekabr ayında o, dahi şair Nizami Gəncəvinin vəfatının 750 illiyində iştirak etmək üçün Gəncəyə gedir. Onun az vaxt içərisində bu qədər qocalması, saçlarının ağarması keçmiş müəllimə yoldaşı Firuzə xanıma həddindən artıq təsir edir. Onlar 1928–1929-cu illərdə Gəncədəki 7 saylı orta məktəbdə müəllim işləmişdilər. Uzun illərdən sonra saçları ağarmış şairi görən Firuzə xanım ona "şair nə tez qocaldın" deyə müraciət edir. Bundan təsirlənən S.Vurğun "Şair, nə tez qocaldın sən…" adlı daha bir şeir yazır. Sonuncu yazdığı şeir əvvəlki variantdan daha məşhur olur.
Şeir haqda fikirlər
Nəzm əsəri "Sovet çoxmillətli ədəbiyyat tarixi" nəşrinin yazdığına görə, Azərbaycan lirikasında vətəndaşlığın möhkəmlənməsi, sosial-fəlsəfi səslənməsi ilə bağlı olan şeirlərdən biridir. Azərbaycanın xalq yazıçısı Anarın fikrincə, "Şair, sən nə tez qocaldın…" nəqarəti şeirdə "keçən zamana görə kədər və təəssüf hissi ilə nurlu bir inam xalqa, insanlara vətənə olan ehtiyacını qabardır.
1956-cı ildə Səməd Vurğun artıq yataq xəstəsi olanda "Şair, nə tez qocaldın" şeirini Konstantin Simonov rus dilinə tərcümə edib. Ədəbiyyatşünas Fəridə Vəlixanovanın fikrincə, Simonovun tərcüməsi "milli poeziyaya yüksək bədii, yaradıcı yanaşma" nümunəsidir. Bu tərcümə "Literaturnaya qazeta"nın 19 yanvar 1956-cı il tarixli qəzetində (həmçinin "Literaturnaya Azərbaycan" jurnalının 1956-cı il tarixli 5-ci nömrəsində) dərc edilib. Vəlixanova yazır ki, bu tərcümədə Səmədin səsi eşidilir, onun əhval-ruhiyyəsi duyulur.
1967-ci ildə rəssam Afis Zeynalov Səməd Vurğunun portretini çəkib. Bu portret həmçinin "Şair, nə tez qocalmısan" kimi də şöhrət tapmışdır.
Çili 2018 Qış Olimpiya Oyunlarında
Çili 2018 Qış Olimpiya Oyunlarında dağ xizəyi və xizəklə yürüş olmaqla 3 idman növündə 7 idmançı ilə təmsil olunacaqdır. Boliviya 1992-ci ildən heç bir qış olimpiya oyunlaeında iştirak etməmişdir.
30px Xizək yürüşü
Təsnifat mərhələsində idmançı Beynəlxalq Xizək İdmanı Federasiyasının 21 yanvar 2018-ci il reytinqinə əsasən iştirak edə bilər. "A" kateqoriyası üzrə lisenziya qazanmaq üçün idmançı reytinq üzrə 100 xal qazanmalıdır. Bununla belə MOK-ləri "B" kteqoriyasını ödəyə biləcək 1 qadın və 1 kişi olmaqla iştirakçı ilə təmsil oluna bilər. Təsnifata əasən Çili "B" kateqoriyası 2 idmançı təmsil olunacaqlar.
30px Fristayl
Kecən dəfəki olimpiya yarışmaları ilə müayisədə hafpaype və sloupstylda dəyişiklik baş vermişdir. İndi fristaylçılar artıq üç cəhd etmək hüququ əldə edirlər. Əvvəl kimi idmancı göstərdiyi ən yaxşı nəticəyə yarışda iştirak edir. Təsnifat mərhələsində idmançılar Beynəlxalq xizək idmanı Federasiyasının 21 yanvar 2018-ci il reytinqinə əsasən yarışmada iştirak edirlər. Hər idman növü üçün ayrıca qaydalar mövcuddur. Təsnifat turunun nəticəsinə görə Çili 2 idmançı ilə təmsil olunmaq hüququ əldə etmişdir.
NGC 6583
NGC 6583, Yeni Baş Kataloqda qeydə alınmış açıq ulduz topasıdır. Göy üzündə Oxatan bürcü istiqamətində yerləşir. II1m tipli. tərəfindən ildə  ölçülü  vasitəsilə kəşf edilmişdir.
Allahverdi Babayev
Allahverdi Ələt oğlu Babayev — Azərbaycan Silahlı Qüvvələrinin kiçik çavuşu, Vətən müharibəsi şəhidi.
Hərbi xidməti
Azərbaycan Ordusunun kiçik çavuşu olan Allahverdi Babayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Suqovuşanın azadlığı uğrunda gedən döyüşlərdə savaşıb. Allahverdi Babayev sentyabrın 27-də Suqovuşan döyüşləri zamanı şəhid olub. Mingəçevir şəhərinin Şəhidlər Xiyabanlnda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Allahverdi Babayev ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Allahverdi Babayev ölümündən sonra "Suqovuşanın azad olunmasına görə" medalı ilə təltif edildi.
Nepal vətəndaş müharibəsi
Nepal vətəndaş müharibəsi (1996–2006) — 13 fevral 1996-cı ildə ölkənin qərbindəki Maoistlərin silahlı dəstələrinin başlatdığı Maoistlər və Nepal kral hakimiyyəti arasında silahlı qarşıdurma.
Maoistlər "Nepal Xalq Cümhuriyyəti" təsis etmək məqsədi ilə "Nepal xalq müharibəsi" elan etdilər və tədricən ölkənin bir hissəsinə nəzarəti qurdular. 2001-ci ildə kral Maoistlərə qarşı ordunun istifadəsini əmr etdi (əvvəllər yalnız polis hərbi əməliyyatlarda iştirak edirdi). 11.500-dən çox insan öldü və 100.000–1000.000 nəfər evlərini tərk etmək məcburiyyətində qaldı. Ancaq qanunsuz silahlı dəstələrin dağıdılması nəticəsiz qaldı. Münaqişə yerli iqtisadi inkişafı iflic etdi və Nepal cəmiyyətində dərin dəyişikliklərə səbəb oldu.
Münaqişənin səbəbi
Monarxiya sistemi və cəmiyyətin kasta bölgüsü ilə mübarizə bəhanəsi ilə inqilabi qruplar meydana gəldi (baxmayaraq ki, qonşu Hindistanda bu qruplar əvvəllər çoxpartiyalı demokratiyada yaranmışdı). Bəziləri xaricdən Mao Tszedun ideologiyasını və metodlarını, həmçinin silahları borc aldı. Nəticədə hökumət bir sıra təcrid olunmuş ərazilərə nəzarəti itirdi. Oradakı qanuni hakimiyyət məhv edildi və kənd əhalisi orada terror rejimini quran yaraqlıların göstərişlərini yerinə yetirməyə məcbur oldu.
İcmal
Nepal Kommunist Partiyası (Maoistlər) əhəmiyyətli siyasi fikir ayrılıqlarına görə 1994-cü ildə Birləşmiş Xalq Cəbhəsindən ayrıldı. Kral solçuların tələblərinə tabe olmaqdan imtina etdi.
Maoist qruplarının silahlı mübarizəyə hazırlığı 1995-ci ildə başlandı. Təlim, silahlanma və taktiki hazırlıq 60-cı illərin sonlarından bəri Hindistanda oxşar müharibə edən Hindistan Maoistlərinin (Naxalitlərin) köməyi ilə həyata keçirildi.
Əvvəlcə Nepal Kral Ordusu birbaşa döyüşlərə müdaxilə etmədi, çünki problemlərin siyasi üsullarla və polis tədbirləri ilə həll edilə biləcəyi düşünülürdü. Terrorizmə qarşı müharibə və beynəlxalq qeyri-sabitliyə səbəb ola biləcək inkişaf etməkdə olan ölkələrə yardım adı altında ABŞ və Hindistan Nepal hökumətinə hərbi və iqtisadi yardım göstərməyə başladı. Buna cavab olaraq Maoist liderləri Amerikanın müdaxiləsinə qarşı olduqlarını açıqladılar.
Hökumət müəyyən mənada münaqişənin alovlanmasına təsir göstərdi. Monarxiya haqqında "təxribatçı" materiallar yayan, maoistlərin müdafiəsi üçün çıxış edən jurnalistləri həbs etmək və qəzetləri bağlamaqla münaqişəni daha da alovlandırdı. Müvəqqəti atəşkəslə müşayiət olunan bir neçə dəfə danışıqlar aparıldı, lakin bu davamlı sülhə səbəb olmadı. Hökumət üsyançıların tələbi ilə monarxist sistemlə ziddiyyət təşkil edəcək bir konstitusiya qəbul etməkdən qətiyyətlə imtina etdi. Maoistlər hökumətin təkliflərini yetərsiz elan edərək, mübarizəni gücləndirdilər. 2004-cü ilin noyabrında hökumət Kral Qyanendra və Baş nazir Şer Bahadur Derba ilə birbaşa danışıqlar aparmaqdan imtina etdi. Həmçinin üçüncü tərəfin və ya BMT-nin vasitəçilik tələbini rədd etdi.
2005-ci ildən etibarən ölkə ərazisinin əhəmiyyətli bir hissəsi, əsasən mərkəzi və dağlıq bölgələr Maoistlərin tam nəzarəti altına keçdi. Maoist silahlı dəstələr bu və ya digər dərəcədə ölkənin demək olar ki, bütün idarələrində fəal idilər. Hökumət 2004-cü il iğtişaşlarına baxmayaraq paytaxt Katmanduda nəzarəti saxlaya bilmişdi.
Nepalın Tibet ilə Çin sərhəddində, ÇXR-in idarəçiliyində olan silahların saxlanması barədə məlumat yayılmışdı.
Döyüşlər və iğtişaşlar 2005-ci ildə də davam etdi. 2004-cü ilin dekabrında 200 nəfər öldü. 1 fevral 2005-ci ildə hökumətin ölkədə nizami bərpa etmək üçün gücsüzlüyünə cavab olaraq Kral Qyanendra hökuməti tam nəzarətə götürdü. Vətəndaş müharibəsi nəticəsində ölkənin ən vacib gəlir mənbələrindən biri olan Nepalın turizm sənayesi zərər gördü, turistlərin sayı xeyli azaldı.
Bununla belə maoistlər Nepala turistlərin gəlməsində heç bir maneədə olmadığını açıqladılar. Üstəlik dağlarda gəzinti üçün nəzarət zonalarına girmələrinə icazə verdilər ki, "inqilabi vergi" (bir adam üçün gündə iki dollar) ödəsinlər, lakin bəzi hallarda yaraqlılar turistlərdən bəyəndikləri əmlakı əllərindən aldılar. Bəzi yerlərdə Buddist monastırlarından möminlərin qurbanları müntəzəm olaraq alınırdı.
Nepal Maoistlərinin qələbəsi Maoistlərin Hindistanda artan fəaliyyətinə böyük təsir göstərdi. Hindistanda maosist qrupların sayı 20 min nəfər olaraq qiymətləndirilir. Onların tam və ya qismən nəzarəti altında ölkənin cənub və şərqindəki geniş ərazilər var. Hindistanda Maoist terroru güclənməkdədir.
Maoistlərə rəsmi dəstək verməyən Çin, qalib olduqdan sonra Nepaldakı nüfuzunu gücləndirir. Cənubi Asiyaya və Hindistan mühitinə nüfuz etmə strategiyasında Maoistlərin güc strukturlarında mövcudluğundan istifadə etməyə çalışır. Öz növbəsində Hindistan və bəzi qərb dövlətləri (Fransa, ABŞ, Portuqaliya, Böyük Britaniya) Nepal hökumətinə hərbi və maliyyə dəstəyi verirdi.
Yozef Qabçik
Yozef Qabçik (Jozef Gabčík; ) — İkinci Dünya müharibəsi illərində Çexoslovakiya ordusunun rotmistrı, Antropoid əməliyyatının iştirakçısı. Əməliyyat zamanı Bohemiya və Moraviyanın nasist rəhbəri Reynhard Heydrix məhv edilib. Çexoslovakiya Sosialist Respublikasının Milli Qəhrəmanı. Milliyyəti slovak idi.
Həyatı
250px|thumb|left|Yozef Qabçikin doğulduğu ev Yozef Qabçik 1918-ci ildə yaranmış Çexoslovakiyanın tərkibinə daxil olan Avstriya-Macarıstan imperiyasının Slovakiya hissəsində anadan olub. Atası Frantişek işləmək üçün ABŞ və Argentinaya gedən fəhlə, anası Mariya (qız soyadı Barankova) isə evdar qadın idi. Yosefin 2 qardaşı və bir bacısı var idi.
Raetsk-Teplice şəhərində məktəbi bitirdikdən sonra o, Çexiyanın Vltavou üzərində Kosteleç kəndində yerli dəmirçi Y.Kunikin ailəsində yaşamış, 1932-ci ilə qədər burada dəmirçilik və metal işləmə ixtisasları üzrə təhsil almışdır. 1927-ci il məktəb məlumatlarına görə, o, həm də qonşu Kovarjov kəndində ikiillik ticarət məktəbində oxuyub.
1932-ci il oktyabrın 1-də Koşitsedəki 14-cü piyada alayında hərbi xidmətə başladı. O, Preşovdakı zabitlər məktəbini çox yaxşı nəticələrlə bitirib. O, komandir (kiçik çavuş) rütbəsi almış, 1934-cü ildə hərbi xidməti başa vurduqdan sonra onu öz istəyi ilə müddətdən artıq xidmət edən yarımzabit kimi orduda saxlayıblar. Bu zaman o, çatar (çavuş) rütbəsi almışdır.
1940-cı il iyulun 12-də Fransız qoşunlarının məğlubiyyətindən sonra o, Böyük Britaniyaya təxliyə edilmiş və burada sürgündə olan Çexoslovakiya prezidenti Edvard Beneşin təşkil etdiyi xaricdəki Çexoslovakiya hərbi qüvvələrinə qoşulmuşdur. 1941-ci ilin martında rotmistrların qısa kursunu bitirdikdən sonra rotmistr rütbəsi aldı (gizirlər Çexoslovakiya ordusunda zabitlər sırasına aid idi).
1940-cı ilin dekabrından Yozef xüsusi təyinatlıların təlimi üçün kurslara daxil oldu. 1941-ci il avqustun 15-dən dekabrın 27-dək Kubiş xüsusi təyinatlıların kurslarını keçərək özünümüdafiə üsullarını öyrənir, avtomobil və partlayıcı maddələrlə davranmağı öyrənirdi. Yan Kubişlə birlikdə Britaniyanın Xüsusi Əməliyyatlar İdarəsinə müraciət etdilər. Hər ikisi Frantişek Moravecin ümumi rəhbərliyi altında 2-ci Çexoslovakiya kəşfiyyat şöbəsi tərəfindən hazırlanan Antropoid Əməliyyatı üçün seçildilər.
Çexoslovakiyaya gəlməsi
250px|thumb|right|Yozef Qabçikin [[Londonda çəkdirdiyi foto, 1941-ci il]] Yozef Qabçik 1941-ci il dekabrın 29-da saxta sənədlərlə almanlar tərəfindən işğal olunmuş Çexiya ərazisinə endi. Qabçikin də iştirak etdiyi xüsusi əməliyyatın məqsədi almanlar tərəfindən işğal olunmuş Çexiya ərazisində yaradılmış Bohemiya və Moraviya protektoratının rəhbəri Reynhard Heydrixin məhv edilməsi oldu.
Heydrixin həyatına sui-qəsd Edvard Beneşin Çexoslovakiyanın “sürgündə olan hökumət”i tərəfindən Britaniya "Xüsusi Əməliyyatlar İdarəsinin" iştirakı ilə planlaşdırılmışdı və "Müqavimətin" nüfuzunu artırmağa yönəldilmişdi. Eyni zamanda, almanların cəza tədbirləri qaçılmaz idi, lakin güman edilirdi ki, onlar da öz növbəsində əhalinin işğalçılara qarşı müqavimətini artıracaq. "Antropoid" adlanan əməliyyatın birbaşa icraçıları ingilislər tərəfindən hazırlanan agentləri Yozef Qabçik və Yan Kubiş oldu.
Qabçik və silahdaşları Çexoslovakiyaya hava yolu ilə gəldilər. Lakin pilot xətası ucbatından Yan mərkəzi Bohemiyanın Neqvizdı kəndi yaxınlığında deyil, 100 kilometr aralıda, Eypovitsə (oradan Pilsenə çox da uzaq deyildi) eniş etdi. Yan adamları ilə əlaqə saxlamağa və Heydrixi məhv etməyə çalışmaq üçün Pilsendə məskunlaşmalı oldu.
Heydrixə sui-qəsd və həlak olması
250px|thumb|right|Yozef Qabçik və yoldaşlarının öldüyü Praqadakı Kiril və Mefodiy kilsəsinin güllə ilə güllə-baran edilmiş havalandırma pəncərəsi 27 may 1942-ci ildə Yozef Qabçik Yan Kubişlə birlikdə Kobylisski döngəsində Liben yaxınlığında Heydrixi gözləyirdi. Yozef və Yan tapançalarla silahlanmışdılar. Bundan əlavə, Yan ingilis istehsalı 73 qumbarasına, Yosef isə STEN MK FF 209 avtomat silahına sahib idi. Heydrx saat 10:32-də üstü açıq avtomobildə döngəni dönərkən (cangüdənlər olmadan, yalnız bir sürücü ilə hərəkət etməyi üstün tuturdu) Qabçik Heydrixi güllə-baran etməyə çalışdı, lakin avtomat silahının çaxmağı ilişib qaldığından atəş aça bilmədi. Heydrix sürücüyə maşını saxlamağı əmr etdi və xidməti silahını çıxartdı. Kubiş vaxtında gəlib çatdı. Belə ki, o Heydrixin maşınına tərəf qumbara atdı. Amma düz atmadığından qumbara maşının sağ arxa təkəri arxasında partladı. Qabırğası qırılan və dalağı partlayan Heydrix (dalağına bir metal parçası və avtomobil oturacağının döşəməsinin bir parçası sancılmışdı) maşından düşdü, lakin çox keçmədən yerə sərildi. Sui-qəsd hadisəsi baş verən vaxt oradan keçən çex polisinin yük maşını tərəfindən Reynhard Bulovka hospitalına çatdırıldı. Günorta saatlarında Heydrix əməliyyat olundu. Cərrah onun zədələnmiş dalağını çıxardı. Mayın 27-də Himmlerin şəxsi həkimi Karl Qebhard hospitala gəldi. O, xəstəyə böyük dozada morfin təyin etdi. İyunun 3-də səhər saatlarında Heyrixin vəziyyətinin yaxşılaşması barədə məlumat gəldi, amma günorta saatlarında o, komaya düşdü və ertəsi gün öldü. Ölümün səbəbi kimi "septik orqan çatışmazlığı" qeyd edildi. 1972-ci ildə ölüm səbəbi "anemik şok" göstərildi. Son diaqnoz bu günə qədər hələ də qoyulmayıb.
Britaniya agentlərinin gizlədikləri yer (Çexiya və Slovakiya Pravoslav Kilsəsinin Praqadakı Kiril və Mefodiy kafedral kilsəsi), müqavimət hərəkatının iştirakçısı paraşütçü Karel Çurdanın xəyanəti nəticəsində Gestapoya məlum oldu. İyunun 18-də kilsəyə basqın oldu. İyunun 18-də almanlar kilsəni mühasirəyə aldılar və hücuma keçdilər. Müdafiəçilər bir neçə saat müdafiə olundular. 7 çexoslovak - Yozef Qabçik, Yaroslav Şvars, Yan Hrubi, Yozef Valçik, Adolf Opalka, Yozef Bublik, Yan Kubiş bir neçə yüz SS, Gestapo və polisə qarşı döyüşdü.
Döyüş zamanı Adolf Opalka və Yosef Bublik ilə birlikdə Yan kilsədə keşişə ayrılmış yerdən atəş açırdı. Düşmən qumbarasının partlamasından sonra ağır yaralanan Kubiş huşunu itirərək, digər altı desantçı kimi intihar edə bilmədi. Xəstəxanaya gedən yolda əsir Yan özünə gəlmədən qanaxma nəticəsində öldü. Vəziyyət ümidsiz olanda (almanlar yanğınsöndürənlərin köməyi ilə kilsənin zirzəmisini su ilə doldurmağa başladılar və döyüş sursatları tükəndi) ağır yaralı Kubisdən başqa kilsənin bütün müdafiəçiləri intihar etdi.
Daha sonra kafedral kilsənin bütün keşişləri, Praqa Qorazd yepiskopu və Çex Pravoslav Kilsəsinin digər ruhaniləri güllələndilər. Çex Pravoslav Kilsəsinin özü isə qadağan olundu.
Yeddi paraşütçünün hamısının cəsədi yarılma və şəxsiyyətinin müəyyən edilməsi üçün Almaniya Məhkəmə Tibb İnstitutuna aparıldı. Desantçılar Dyablicadakı kütləvi məzarlıqda dəfn edildilər.
Xatirəsi
250px|thumb|right|Mefodiy Praqa Pravoslav Katedralında yeddi çexoslovak paraşütçünün şücaətinə həsr olunmuş ekspozisiya
Ambiqram
180° fırlanma ambiqramları
Sabit bir oxda fırlanarkən müxtəlif bucaqlardan görünə bilən bir ambiqram dizayn növüdür. Onlar əsasən 180 dərəcədir; lakin 90 və 45 dərəcə olan ambiqramlar var. Ambiqramda yazılan söz müxtəlif bucaqlardan baxdıqda adətən eyni olur, lakin bəzi ambiqrammalarda müxtəlif bucaqlarda fərqli sözlərin göstərilməsi də baş verə bilər.
Güzgü
Güzgüdən baxıldıqda və ya əks olunduqda oxunmaq üçün nəzərdə tutulmuş bir ambiqram növüdür.
Fiqur-Zəmin
Bu, bir sözün hərfləri arasındakı boşluqların başqa bir sözü əmələ gətirdiyi ambiqramın bir variantıdır.
Zəncir
Bu, sözlərin bir-birini təkrarladığı bir zəncir kimi tərtib edildiyi bir ambiqram növüdür. Zəncirli ambiqramlarda sözlər adətən növbəti sözün üst-üstə düşməsi ilə məna qazanır. Bəzən zəncirvari ambiqramlar dairəvi şəkildə hazırlanır.